laion/Wikipedia-Exotic huggingface dataset:
দমকল বাহিনী

দমকল বাহিনী (ইংরেজি: Fire Service) সাধারণত অগ্নিনির্বাপন ও দুর্যোগ মোকাবেলায় নিয়োজিত দলবিশেষ। সাধারণত রাষ্ট্র কর্তৃকই এই দল পরিচালিত হয়। অগ্নিকাণ্ড ও বিভিন্ন দুর্ঘটনাসহ যেকোন ধরনের দুর্যোগে জনগণের জানমালের ক্ষয়ক্ষতি কমিয়ে আনা, দুর্ঘটনায় আহতদের ঊদ্ধার ও মানবিক সেবা প্রদন, প্রাথমিক চিকিৎসা প্রদান, রোগী পরিবহনে এ্যাম্বুলেন্স সহায়তা প্রদান, বহুতল/বাণিজ্যিক ভবন, শিল্প কারখানায় অগ্নিদুর্ঘটনা রোধকল্পে প্রয়োজনীয় প্রশিক্ষণ, বহুতল বাণিজ্যিক ভবনের ছাড়পত্র প্রদান, অগ্নি প্রতিরোধ ও নির্বাপনে পরামর্শ ও মহড়া পরিচালনা এবং বেসামরিক প্রতিরক্ষা ব্যবস্থা গ্রহণ করা এই দল বা বাহিনীর প্রধান কাজগুলোর মধ্যে অন্যতম। ‘‘গতি, সেবা, ত্যাগ’’ -এই মূলমন্ত্র নিয়ে বাংলাদেশের দমকল বাহিনী অগ্নি নির্বাপন ও দুর্যোগ মোকাবেলায় কাজ করে থাকে।
উটপাখি উৎসব

চ্যান্ডলার উটপাখি উৎসব যুক্তরাষ্ট্রের অ্যারিজোনার চ্যান্ডলারে বার্ষিক একটি উৎসব যেখানে উটপাখির পিঠে চড়ে যুদ্ধ, জীবন্ত উটপাখির প্রদর্শনী, দেশ-বিদেশের বিরল জাতের পাখি প্রদর্শনী, শূকর দৌড়, সি লায়ন প্রদর্শনী, ম্যাজিক শো, সার্কাস ও ব্যান্ড সঙ্গীতের সঙ্গে নাচ-গান অনুষ্ঠিত হয়।। স্থানীয় ব্যক্তিদের কাছে এটি ‘চ্যান্ডলার অস্ট্রিচ ফেস্টিভ্যাল’ নামে পরিচিত। ১৯৮৯ সালে অ্যারিজোনার চ্যান্ডলারে প্রথমবারের মতো শুরু হয়েছিল উটপাখি মেলা। এর আয়োজক ছিল চ্যান্ডলার চেম্বার অ্যান্ড কমার্স। হিসাবে দেখা গেছে, চ্যান্ডলারের ফিনিক্স এলাকায় যুক্তরাষ্ট্রের অধিকাংশ উটপাখির বাস। ১৯১৪ সালে সেখানে ছয় হাজারের বেশি উটপাখি ছিল বলে জানা যায়। এখানকার অনেক মানুষের জীবিকা এই পাখির সঙ্গে জড়িত। অনেকের এক বা একাধিক খামার রয়েছে, যেখানে বাণিজ্যিকভাবে উটপাখির মাংস, ডিম, পালক, তেলসহ নানা জিনিস উৎপাদিত হয়। এরপর তা সরবরাহ করা হয় যুক্তরাষ্ট্রের বিভিন্ন রাজ্যে। এই শহরের উটপাখির সমৃদ্ধ খামারের পুরোনো ঐতিহ্যকে ধরে রাখতেই এই ব্যবসার সঙ্গে জড়িত মানুষ প্রথম উটপাখির মেলা শুরু করেছিল। চ্যান্ডলার উটপাখি উৎসবের আকর্ষণীয় পর্ব উটপাখির দৌড়। পাঁচ কিলোমিটারের এ দৌড় প্রতিযোগিতা চলে প্রায় ৫০ মিনিট ধরে। এই মেলায় সুস্বাদু খাবারের মধ্যে থাকে উটপাখির মাংস ও ডিম। শুরুতে উৎসবটি তেমন সাড়া জাগাতে না পারলেও প্রতিবছরই আয়োজিত হতে থাকে উটপাখি মেলা। ১৯৯৫ সালে এই উৎসব নিয়ে চলচ্চিত্র নির্মিত হয় হলিউডে। ২০০৫ ও ২০০৬ সালে এ মেলার সঙ্গে যুক্ত হয় বিখ্যাত টিভি চ্যানেল ইএসপিএন। এসব কারণে এ মেলার পরিধি দিন দিন বড় হতে থাকে। যোগ দিতে থাকেন দেশি-বিদেশি পর্যটকেরা। এই উৎসবে যোগ দিতে দেশ-বিদেশ থেকে চ্যান্ডলারে আসে প্রায় সাড়ে তিন লাখ লোক। উৎসবটা ছিল উটপাখিদের নিয়ে ওয়েব্যাক মেশিনে আর্কাইভকৃত ২৮ মে ২০১৮ তারিখে,আবুল বাসার, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ। আজব উৎসব উটপাখির দৌড় ওয়েব্যাক মেশিনে আর্কাইভকৃত ৪ মার্চ ২০১৬ তারিখে,ফাহমিদা হক, দৈনিক কালের কণ্ঠ। ঢাকা থেকে প্রকাশের তারিখ: ২৩ জুন ২০১১ খ্রিস্টাব্দ।
পনজি স্কিম

পনজি স্কিম হচ্ছে এক ধরনের কূট কৌশল যেখানে নতুন বিনিয়োগকারীদের কাছ থেকে আদায় করা অর্থ পুরনো বিনিয়োগকারীদেরকে ফিরিয়ে দেয়া হয়। চার্লস পনজি নামের এক ব্যক্তির নাম থেকে এটা চালু হয়েছে। এ ধরনের ফান্ডে নতুন বিনিয়োগকারীদের কাছ থেকে অর্থ নিয়ে পুরনো বিনিয়োগকারীদের মুনাফা পরিশোধ করা হয়। যখন অর্থপ্রবাহ কমে যায়, তখনই প্রতিষ্ঠান ভেঙে পড়ে। চার্লস পনজি প্রতারণার শিক্ষা নেন লুইজি জারোচ্চি নামের এক ইতালীয় বংশোদ্ভূত কানাডিয়ান ব্যাংক মালিকের কাছে। ১৯০৭ সালে মন্ট্রিয়লে গিয়েছিলেন। সেখানে চাকরি নেন জারোচ্চির ব্যাংক—বানকো জারোচ্চিতে। এই ব্যাংক তাঁর আমানতকারীদের ৬ শতাংশ সুদ দিত। সেই সময় যেটি ছিল অন্যান্য ব্যাংকের তুলনায় অনেক অনেক বেশি। ফলে রাতারাতি এই ব্যাংকে আমানতকারীর সংখ্যা বেড়ে যায় এবং রিজার্ভ ফুলে-ফেঁপে ওঠে। নতুন যে আমানতকারীরা ব্যাংকে টাকা রাখছেন বেশি মুনাফার আশায়, তাঁদের টাকা থেকেই লাভ দেওয়া হচ্ছে পুরোনো গ্রাহকদের। আসলে ব্যাংক তাঁর বিনিয়োগের লাভ থেকে এই কাজ করছে না। এভাবে বেশি দিন চলতে পারে না। নতুন গ্রাহকের সংখ্যা কমে আসতে বাধ্য। ব্যাংকে ধস নেমে এল। গ্রাহকদের টাকা নিয়ে পালিয়ে গেলেন জারোচ্চি। এই বুদ্ধিটা পনজি পরে কাজে লাগিয়েছেন পনজি স্কিমে। বহুস্তরবিশিষ্ট বিপণন (এমএলএম) ডেসটিনি গ্রুপ তিয়ানশি সারদা কেলেঙ্কারি যুক্তরাষ্ট্রের 'হুন্ডি কাজল' ওয়েব্যাক মেশিনে আর্কাইভকৃত ১৬ জুলাই ২০১৪ তারিখে,আকরাম হোসেন, দৈনিক সমকাল। ঢাকা থেকে প্রকাশের তারিখ: ০১ জুলাই, ২০০৯ খ্রিস্টাব্দ। পনজির ‘স্মরণে’ পনজি স্কিম ওয়েব্যাক মেশিনে আর্কাইভকৃত ২৮ মে ২০১৮ তারিখে,রাজীব হাসান, দৈনিক প্রথম আলো। ঢাকা থেকে প্রকাশের তারিখ: ১৫-০৩-২০১৩ খ্রিস্টাব্দ। Dunn, Donald (২০০৪)। Ponzi: The Incredible True Story of the King of Financial Cons (Library of Larceny) (Paperback)। New York: Broadway। আইএসবিএন 0-7679-1499-6।  Zuckoff, Mitchell (২০০৫)। Ponzi’s Scheme: The True Story of a Financial Legend। New York: Random House। আইএসবিএন 1-4000-6039-7।  Ponzi Schemes FAQ Information and advice from the US Securities and Exchange Commission What is a Ponzi scheme? Ponzi scheme definition with distinctions, history, and other information Ponzi scheme Illustration of a Ponzi scheme The Ponzi Scheme and Tax Loss Describing tax recovery methods Ponzi Schems Ponzi schemes on Khan Academy. The Importance of Being Diligent Case studies on prominent hedge fund Ponzi schemes
রান (ক্রিকেট)

রান (ইংরেজি: Run) ক্রিকেটীয় পরিভাষাবিশেষ ও খেলার পয়েন্ট সংগ্রহকারী একক। ব্যাটসম্যান কর্তৃক রান সংগৃহীত হয় যা নিজস্ব অর্জনের পাশাপাশি দলীয় সংগ্রহশালাকে স্ফীত করে তোলে। যখন একজন ক্রিকেটার ৫০ রান বা ১০০ রান করেন, তখন তা যথাক্রমে অর্ধ-শতক ও শতক নামে অভিহিত করা হয়। এরফলে সংশ্লিষ্ট ব্যাটসম্যান বিশেষ গৌরব কিংবা সম্মাননার অধিকারী হন। এছাড়াও, দুইজন ব্যাটসম্যান যৌথভাবে ৫০ রান বা ১০০ রান করলেও তা একইভাবে উদ্‌যাপন করা হয়। ওয়েস্ট ইন্ডিজের ব্রায়ান লারা টেস্ট ও প্রথম-শ্রেণীর ক্রিকেটের উভয়ক্ষেত্রে সর্বাধিক রান করার বিশ্বরেকর্ডের অধিকারী হয়ে আছেন। অন্যদিকে, একদিনের আন্তর্জাতিক ক্রিকেট ও টুয়েন্টি২০ আন্তর্জাতিকে সর্বাধিক রান করার কৃতিত্বের দাবীদার হচ্ছেন যথাক্রমে ভারতের রোহিত শর্মা এবং নিউজিল্যান্ডের ব্রেন্ডন ম্যাককুলাম। ক্রিকেটের আইনের ১৮নং ধারায় রানের বিষয়ে বিবৃত রয়েছে। যখন দুইজন ব্যাটসম্যান পিচের একে-অপরের প্রান্তসীমা স্পর্শ করেন তখন রান পয়েন্ট আকারে ব্যক্তিগত ও দলীয় - উভয় পর্যায়ে যুক্ত হতে থাকে। সাধারণতঃ ব্যাটসম্যানদের মধ্যে যিনি বলের অবস্থান সম্পর্কে অধিক নিশ্চিত হন, তিনি ইয়েস, নো এবং ওয়েট - এ ধরনের শব্দ প্রয়োগ করেন, যা প্রায়শঃই শোনা যায়। বোলার কর্তৃক নিক্ষিপ্ত একটি বল থেকে একাধিক রান সংগৃহীত হতে পারে। এছাড়াও, মাঠ গড়িয়ে সীমানা স্পর্শ করলে তা বাউন্ডারি এবং শূন্যে ভেসে বল সীমানার বাইরে গেলে তা ’ছক্কা’ নামে পরিচিতি পায়। কোন কারণে দু’জন ব্যাটসম্যানের কেউ ক্রিজ স্পর্শ করতে না পারলে বিপক্ষের ফিল্ডার কর্তৃক বল সহযোগে উইকেট ভেঙ্গে ফেলার মাধ্যমে রান আউট হতে পারেন। ১৮নং আইন অনুসারে তখনই রান হতে পারে যখন - ব্যাটসম্যান বা তার রানার খেলা চলাকালে পীচের একপ্রান্ত থেকে অন্যপ্রান্ত অতিক্রম করেন; মাঠ গড়িয়ে সীমানা স্পর্শ করলে কিংবা ছক্কা হাঁকালে; জরিমানাস্বরূপ অতিরিক্ত রান প্রাপ্তি ঘটে; আম্পায়ার কর্তৃক বলকে লস্ট বলরূপে আখ্যায়িত করা হলে। তবে, নো বল, ওয়াইড, বাই এবং লেগ বাই - এ ধরনের অতিরিক্ত রান ব্যাটসম্যানের রানের সাথে যুক্ত না হয়ে দলের রানের সাথে সংযুক্ত হয়। "Law 18 Scoring runs"। Budy Cricket Club। ৯ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৩।  "Glossary of cricket terms from the England Cricket Board retrieved 13 May 2008" (পিডিএফ)। ২৮ মে ২০০৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ মার্চ ২০১৩।  Barclays World of Cricket – 3rd Edition, 1986, Guild Publishing/Willow Books (Collins), pp693–700.
সমাধিসৌধ

সমাধিসৌধ হচ্ছে একটি বহিঃস্ত খোলা-স্থায়ী ভবন বা স্মৃতিস্তম্ভ। এটি সাধারণত মাজার বা গোরস্থান বা মৃত ব্যক্তিদের কবরের উপর বা কবরের উপর নির্মিত। এটিতে খোদাইকৃত সমাধি লিপি থাকতে পারে। এই সব সমাধি মুসলমানসহ খ্রিষ্টান, হিন্দুধর্মের দরগাতেও রয়েছে। বিশ্বের অন্যতম একটি সমাধি আগ্রার তাজমহল। উইকিঅভিধানে সমাধিসৌধ শব্দটি খুঁজুন। উইকিমিডিয়া কমন্সে সমাধিসৌধ সংক্রান্ত মিডিয়া রয়েছে।
ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি

বাংলাদেশ শিল্প ও বণিক সমিতি বা ফেডারেশন অব বাংলাদেশ চেম্বার অব কমার্স অ্যান্ড ইন্ড্রাস্ট্রি (এফবিসিসিআই) হল বাংলাদেশের ব্যবসায়ীদের শীর্ষ সংগঠন। এ সংগঠনের মূল উদ্দেশ্য বাংলাদেশের বিভিন্ন ব্যবসায়ী সংগঠন ও চেম্বারসমূহকে একত্রিত করে সামগ্রিক ব্যবসা উন্নয়নে কাজ করা। দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি ১৯৭৩ সালে ট্রেড অর্গানাইজেশন অর্ডিন্যান্স অ্যান্ড কোম্পানি অ্যাক্ট, ১৯১৩-এর অধীনে প্রতিষ্ঠিত হয়। প্রেসিডেন্ট - ০১ প্রথম ভাইস প্রেসিডেন্ট - ০১ ভাইস প্রেসিডেন্ট - ০৬ পরিচালক - ৫৬ সাধারণ বিষয়ক বিভাগ সদস্যতা ও আইন বিষয়ক বিভাগ #আন্তর্জাতিক বিভাগ গবেষণা বিভাগ বাণিজ্য ও অর্থব্যবস্থা বিভাগ পিআর এবং প্রোটোকল বিভাগ এসএমই এবং মূল্য নিরীক্ষণ বিভাগ বাণিজ্য ও শিল্প চেম্বার এ শ্রেণির চেম্বার - ৬০ বি শ্রেণির চেম্বার - ১৯ বাণিজ্য ও শিল্প সমিতি এ শ্রেণির সমিতি - ৩৭২ বি শ্রেণির সমিতি - ০৫ সংযুক্ত চেম্বার (বিদেশী দেশগুলির সাথে) - ২০ এই তালিকাটি সম্পূর্ণ নয়। ~ এ ~ শ্রেণির চেম্বার বাগেরহাট শিল্প ও বণিক সমিতি বাংলাদেশ চেম্বার অব ইন্ডাস্ট্রিজ বাংলাদেশ মহিলা শিল্প ও বণিক সমিতি বান্দরবান মহিলা শিল্প ও বণিক সমিতি বরিশাল শিল্প ও বণিক সমিতি বরিশাল মহানগর শিল্প ও বণিক সমিতি বরিশাল মহিলা শিল্প ও বণিক সমিতি ভোলা শিল্প ও বণিক সমিতি বগুড়া শিল্প ও বণিক সমিতি ব্রাহ্মণবাড়িয়া শিল্প ও বণিক সমিতি চাঁদপুর শিল্প ও বণিক সমিতি চাঁপাইনবাবগঞ্জ শিল্প ও বণিক সমিতি নীলফামারী চেম্বার অব কমার্স এ্যান্ড ইন্ডাষ্ট্রি ~ বি ~ শ্রেণির চেম্বার ~ এ ~ শ্রেণির চেম্বার আমেরিকান চেম্বার অব কমার্স বাংলাদেশে অস্ট্রেলিয়া-বাংলাদেশ চেম্বার অফ কমার্স অ্যান্ড ইন্ডাস্ট্রি বাংলাদেশ চেম্বার অফ কমার্স অ্যান্ড ইন্ডাস্ট্রি বাংলাদেশ-জার্মান চেম্বার অফ কমার্স অ্যান্ড ইন্ডাস্ট্রি বাংলাদেশ-মালয়েশিয়া চেম্বার অফ কমার্স এন্ড ইন্ডাস্ট্রি কানাডা-বাংলাদেশ চেম্বার অফ কমার্স অ্যান্ড ইন্ডাস্ট্রি ~ বি ~ শ্রেণির চেম্বার বাংলাদেশ-থাই চেম্বার অফ কমার্স অ্যান্ড ইন্ডাস্ট্রি বাংলাদেশ-মিয়ানমার চেম্বার অব কমার্স অ্যান্ড ইন্ডাস্ট্রি ডাচ-বাংলা চেম্বার অব কমার্স অ্যান্ড ইন্ডাস্ট্রি ~ এ ~ শ্রেণির এসোসিয়েশন এডভার্টাইসিং এজেন্সিস এসোসিয়েশন অফ বাংলাদেশ কৃষি যন্ত্রপাতি প্রস্তুতকারক সমিতি-বাংলাদেশ পএনিম্যাল হেলথ কোম্পানিজ এসোসিয়েশন অফ বাংলাদেশ বাংলাদেশ খনিজ ও বিশুদ্ধ পানীয় পানির উৎপাদন সংস্থা এসোসিয়েশন অফ এক্সপোর্ট ওরিয়েন্টেড শিপ বিল্ডিং ইন্ডাস্ট্রিস অফ বাংলাদেশ ~ বি ~ শ্রেণির এসোসিয়েশন বাংলাদেশ সিমেন্ট ট্রেডারস এসোসিয়েশন বাংলাদেশ রসায়নবিদ ও মাদকাসক্ত সমিতি বাংলাদেশ মাছধরা শিল্প সমিতি বাংলাদেশ ফার্মাসিউটিকাল ইমপোর্টার্স এসোসিয়েশন বাংলাদেশ সাময়িকী প্রকাশনা সমিতি চিটাগাং চেম্বার অব কমার্স অ্যান্ড ইন্ডাস্ট্রি ঢাকা চেম্বার অব কমার্স অ্যান্ড ইন্ডাস্ট্রি ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বাংলাদেশ"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "The Federation of Bangladesh Chambers of Commerce and Industry"। www.fbcci-bd.org। ২০১৭-০৯-১৮ তারিখে মূল থেকে আর্কাইভ করা। সংগ্রহের তারিখ ২০১৭-০৯-১৮।  এফবিসিসিআই
সমাবেশ (গণিত)

কতগুলো বস্তু থেকে প্রতিবারে কয়েকটি বা সবগুলোকে প্রতিবার নিয়ে যতগুলো দল গঠন করা যায় তাদের প্রত্যেকটিকে এক একটি সমাবেশ(combinations) বলা হয়। একই দলের অন্তর্ভুক্ত বলে সমাবেশের ক্ষেত্রে অন্তর্ভুক্ত সদস্যদের বা বস্তুগুলোর ক্রম উপেক্ষা করা হয়। যেমন: ধরি p,q,r তিনটি অক্ষর। তিনটি থেকে প্রতিবারে দুটি নিয়ে যদি দল গঠন করা হয় তাহলে তিনটি দল পাওয়া যায়, যথা: pq বা qp,qr বা rq ও rp বা pr. বিষয়টিকে গাণিতিকভাবে nCr রূপে প্রকাশ করা হয় যেখানে n বস্তু সংখ্যা, C সমাবেশ সম্পর্কিত অপারেটর এবং প্রতিবারে যতগুলো বস্তু নিয়ে সমাবেশ গঠিত হচ্ছে তার সংখ্যা r. প্রকৃতপক্ষে, nCr = n ! r ! ( n − r ) ! {\displaystyle ={\frac {n!}{r!(n-r)!}}} উজ-জামান, আফসার (জুন)। "বিন্যাস ও সমাবেশ"। বীজগণিত ও ত্রিকোণমিতি (জুন, ২০১২ সংস্করণ)। ঢাকা: মোহাম্মদ আইয়ুব আলী, এম. এ.। পৃষ্ঠা ৮৫।  এখানে তারিখের মান পরীক্ষা করুন: |তারিখ=, |year= / |date= mismatch (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য)
আকরকাঁটা

আকরকাঁটা (বৈজ্ঞানিক নাম: Alangium salvifolium), যা আঙ্কুরা নামেও পরিচিত, একধরনের স্বল্পকালীন ফুলেল উদ্ভিদ। এই গাছের বৈশিষ্ট্য হচ্ছে স্বভাবে এরা কষ্টসহিষ্ণু এবং যেখানে-সেখানে জন্মাতে পারে। এদের ফলের আকার পেয়ারার মতো, কিন্তু ছোট; এটি নরম সুস্বাদু শাঁসযুক্ত হলেও অপ্রীতিকর উগ্র গন্ধযুক্ত। আকরকাঁটার অধিকাংশ গাছই ছোটোখাটোো ও এলোমেলো শাখা-প্রশাখায় ঝোপঝাড়েরই সমতুল্য। তবে কোনো কোনোটি আবার মাঝারি উচ্চতারও হতে পারে। এটি পত্রমোচী গাছ। কাণ্ড ম্লান-ধূসর, বাকল আঁশযুক্ত, স্থূল এবং শাখা-প্রশাখা পত্রাচ্ছন্ন। এর পাতার বোটা খাটো, লম্বা-ডিম্বাকার, ঘন সবুজ। এই গাছ ছায়া-সুনিবিড়, তাই পথতরু হিসেবেও আদর্শ শ্রেণীর। শীতে সব পাতা ঝরে পড়ে। বসন্তের শুরুতেই নিষ্পত্র ডালপালায় পুষ্প-প্লাবন নামে। অসংখ্য সরু পাপড়িতে ফুলের গড়ন নান্দনিক। উৎকৃষ্ট জ্বালানি হিসেবেও ব্যবহার্য। আয়ত সীমিত বিধায় এই কাঠে চাষের যন্ত্রপাতি, গরুর গাড়ি এবং আরও টুকিটাকি তৈরি করা যায়। বাদ্যযন্ত্রের জন্যও এই কাঠ উপযোগী। সুগন্ধি শিকড় কৃমিনাশক, চর্মরোগের প্রতিষেধক। ফলও ভক্ষ্য; জ্বর ও রক্তদোষে ব্যবহার্য। পাতার নির্যাস বাতের ব্যথায় ও বিষফোড়ায় উপকারী। কাঠ দীর্ঘস্থায়ী, রেখাচিত্রিত ও সুগন্ধি। আকরকাঁটা ওয়েব্যাক মেশিনে আর্কাইভকৃত ২০১৯-১০-২৯ তারিখে,মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ২০-০৩-২০১৩ খ্রিস্টাব্দ। আকরকাঁটা ওয়েব্যাক মেশিনে আর্কাইভকৃত ১৯ সেপ্টেম্বর ২০১৫ তারিখে,মোকারম হোসেন, দৈনিক সমকাল। ঢাকা থেকে প্রকাশের তারিখ: ১৭ মার্চ ২০১২ খ্রিস্টাব্দ। Alangium At:Index Nominum Genericorum At: References At: NMNH Department of Botany At: Research and Collections At: Smithsonian National Museum of Natural History Alangium In: Volume 1 Of: Encyclopédie méthodique: botanique At: Biodiversity Heritage Library List of lower taxa And Alangium.pdf At: Alangium At: Chinese Plant Names At: Alangiaceae At: FOC vol. 13 At: Family List At: Flora of China At: eFloras Alangium At: Plant Names At: IPNI CRC World Dictionary of Plant Names: A-C At: Botany & Plant Science At: Life Science At: CRC Press Germplasm Resources Information Network: Alangium "Alangium Lam."। অস্ট্রেলীয় উদ্ভিদ নাম সূচক (এপিএনআই), আইবিআইএস ডাটাবেস। উদ্ভিদ জীববৈচিত্র্য গবেষণা কেন্দ্র, অস্ট্রেলীয় সরকার। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Flora of Pakistan: Alangium Flora of Madagascar: Alangium Flora of China checklist: Alangium উইকিমিডিয়া কমন্সে আকরকাঁটা সংক্রান্ত মিডিয়া রয়েছে।
ডেল রবার্টসন

ডেল লাইময়্যান রবার্টসন (জন্ম: ১৪ জুলাই, ১৯২৩ - মৃত্যু: ২৬ ফেব্রুয়ারি, ২০১৩) একজন আমেরিকান অভিনেতা যিনি তার টেলিভিশনে চরিত্রে অভিনয় ভূমিকা জন্য পরিচিত ছিলেন। রবার্টসন ১৯২৩ সালের ১৪ জুলাই ওকলাহোমায় জন্মগ্রহণ করেন। ওকলাহোমার সামরিক একাডেমিতে যোগ দেওয়ার আগে প্রাথমিক জীবনে তিনি একজন বক্সার ছিলেন। ২৬ ফেব্রুয়ারি ২০১৩ মঙ্গলবার লা জল্লা, ক্যালিফোর্নিয়ার স্ক্রিপস মেমোরিয়াল হাসপাতালে চিকিৎসাধীন অবস্থায় তিনি শেষ নিঃশ্বাস ত্যাগ করেন। মৃত্যুকালে তার বয়স হয়েছিল ৮৯ এবং ও এক কন্যা ও এক নাতনী ছিল। "Dale Robertson, a Horse-Savvy Actor in Westerns, Is Dead at 89"। নিউ ইয়র্ক টাইমস। ফেব্রুয়ারি ২৭, ২০১৩।  "Actor Dale Robertson dies in California hospital"। The Sacramento Bee। ফেব্রুয়ারি ১২, ২০১৩। ২ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২২ মার্চ ২০১৩।  "অভিনেতা রবার্টসন আর নেই"। দৈনিক প্রথম আলো। ০১-০৩-২০১৩।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
আড় তরঙ্গ

সরল ছন্দিত স্পন্দন সম্পন্ন কোন কণা যে তরঙ্গ উৎপন্ন করবে তাকে সরল ছন্দিত তরঙ্গ বলে। এটি দু্ই প্রকার: আড় তরঙ্গ বা অনুপ্রস্থ তরঙ্গ দীঘল তরঙ্গ বা অনুদৈর্ঘ্য তরঙ্গ যে তরঙ্গ মাধ্যমের কণাগুলোর কম্পনের দিকের সাথে সমকোণে অগ্রসর হয় সেটাই আড় তরঙ্গ/অণুপ্রস্থ তরঙ্গ (Transverse wave)। পানি, আলো, তাপ, বেতার ইত্যাদির তরঙ্গ অণুপ্রস্থ তরঙ্গ। এটি কোন মাধ্যমে তরঙ্গচূড়া ও তরঙ্গখাঁজ উৎপন্ন করে সঞ্চালিত হয়। একটি তরঙ্গচূড়া থেকে পরবর্তি তরঙ্গচূড়া পর্যন্ত দুরত্বকে এর তরঙ্গ দৈর্ঘ্য বলে। আবার একটি তরঙ্গখাঁজ থেকে পরবর্তী তরঙ্গখাঁজ পর্যন্ত দুরত্বকে এর তরঙ্গ দৈর্ঘ্য বলে। এ ধরনের তরঙ্গে সমাবর্তন ঘটে। সমবর্তন প্রমাণ করে আলো একটি আড়তরঙ্গ। উত্পন্ন শিয়ার স্ট্রেসের কারণে সাধারণত স্থিতিস্থাপক কঠিন পদার্থে অনুপ্রস্থ তরঙ্গ দেখা দেয়; এই ক্ষেত্রে দোলনগুলি হল কঠিন কণাগুলির স্থানচ্যুতি তাদের শিথিল অবস্থান থেকে দূরে, তরঙ্গের প্রচারের জন্য লম্ব দিকগুলিতে। এই স্থানচ্যুতিগুলি উপাদানটির স্থানীয় শিয়ার বিকৃতির সাথে মিলে যায়। তাই এই প্রকৃতির একটি তির্যক তরঙ্গকে শিয়ার ওয়েভ বলা হয়। যেহেতু তরল বিশ্রামে থাকা অবস্থায় শিয়ার ফোর্সকে প্রতিহত করতে পারে না, তাই তরলের বাল্কের অভ্যন্তরে অনুপ্রস্থ তরঙ্গের বিস্তার সম্ভব নয়। সিসমোলজিতে শিয়ার ওয়েভকে সেকেন্ডারি ওয়েভ বা এস-ওয়েভও বলা হয়। "Fluid Mechanics II: Viscosity and Shear stresses" (পিডিএফ)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দশা (তরঙ্গ)

তরঙ্গ সঞ্চালনকারী কোনো কণার যে কোনো মুহূর্তে গতির সম্যক অবস্থাকে তার দশা(Phase) বলা হয়। এখানে গতির সম্যক অবস্থা অর্থ হলো একটি নির্দিষ্ট মুহূর্তে কণাটির সরণ, বেগ, ত্বরণ ইত্যাদি। একই বেগে গতিশীল দুটি কণার সরণ যদি একই দিকে হয়, তাহলে বলা যায় কণা দুটি সমদশা সম্পন্ন। একে গ্রিক বর্ণ ফাই ( φ {\displaystyle \varphi } ) দিয়ে প্রকাশ করা হয়। দশা পার্থক্য হলো কোণের পার্থক্য প্রামাণিক, মোহাম্মদ গোলাম হোসেন, উদ্দিন, দেওয়ান নাসির এবং ইসলাম, রবিউল. ২০১৯. পদার্থবিজ্ঞান প্রথম পত্র: একাদশ ও দ্বাদশ শ্রেণি. (ষষ্ঠ সংস্করণ). অক্ষর-পত্র প্রকাশনী, ঢাকা.
চিটাগং (চলচ্চিত্র)

চট্টগ্রাম (ইংরেজি: Chittagong) বেদব্রত পাইন পরিচালিত ২০১২ সালের হিন্দি চলচ্চিত্র। এতে প্রধান চরিত্রে অভিনয় করেছেন মনোজ বাজপেয়ী এবং ছবিটি ব্রিটিশ ভারতের (বর্তমান বাংলাদেশ) ঐতিহাসিক ঘটনা চট্টগ্রাম অস্ত্রাগার লুন্ঠন নিয়ে নির্মিত। এই ছবিটির মাধ্যমে বেদব্রত পাইন সেরা নবাগত পরিচালক হিসেবে জাতীয় চলচ্চিত্র পুরস্কার (ভারত) ২০১৩-তে ‘ইন্দিরা গান্ধী পুরস্কার’ পেয়েছেন। ছবিটির কাহিনী শুরু হয় নায়ক ঝঙ্কুকে দিয়ে। এটি মূলত বিপ্লবী সুবোধ রায় ওরফে ঝুঙ্কুর জীবনী। মাস্টারদা সূর্যসেনের অনুপ্রেরণায় ঝুঙ্কু চট্টগ্রাম বিদ্রোহে যোগ দেন। স্বাধীনতার পূর্বে ও পরে তেভাগা আন্দোলন ও বামপন্থী আন্দোলনেও তিনি নেতৃত্ব দিয়েছিলেন। এই চলচ্চিত্রে মাস্টারদার নেতৃত্বে অস্ত্রাগার লুন্ঠন, জালালাবাদের যুদ্ধ, ঝুঙ্কুর জেলজীবন এবং কৃষক আন্দোলনের কথা চিত্রায়িত। মনোজ বাজপেয়ী - মাস্টারদা সূর্য সেন ব্যারি জন - ম্যাজিস্ট্রেট উইলকিনসন হেলেন জোন্স - এমা উইলকিনসন দেলজাদ হিওয়ালে - তরুণ সুবোধ রায় বিজয় বর্মা - সুবোধ রায় দিব্যেন্দু ভট্টাচার্য - অম্বিকা চক্রবর্তী বিশাল বিজয় - গণেষ ঘোষ ভেগা টামোটিয়া – প্রীতিলতা ওয়াদ্দেদার নওয়াজুদ্দীন সিদ্দিকী – নির্মল সেন রাজকুমার রাও - লোকনাথ বল জয়দীপ আহলাওয়াত - অনন্ত সিং অ্যালেক্স ওনেল - ডিআইজি চার্লস জনসন অনুরাগ অরোরা - আহসানউল্লাহ সৌরসেনী মৈত্র - অপর্ণা (তরুণী) চৈতী ঘোষ - অপর্ণা পরিতোষ ষান্ড - নিলেশ রায় তানাজি দাসগুপ্ত - রজত সেন অরিন্দয় বাগচী - ভবানী লাল সাহেব ভট্টাচার্য - সুখেন্দু টিম গ্রেন্ডেজ - গভর্নর জেনারেল দেবীনা শেঠ - কল্পনা দত্ত অ্যালবামের সকল গান লিখেছেন প্রসূন যোশি এবং কম্পোজ করেছেন শঙ্কর-এহসান-লয়। দাপ্তরিক ওয়েবসাইট ইন্টারনেট মুভি ডেটাবেজে চিটাগং (ইংরেজি) চট্টগ্রাম- এক কিশোরের স্বপ্ন[স্থায়ীভাবে অকার্যকর সংযোগ]; আনন্দবাজার http://www.dailypioneer.com/sunday-edition/others/backpack/114292-pardey-ke-peechhey.html Mumbai Mirror (২৩ আগস্ট ২০১২)। "Chittagong to be released in October – Times Of India"। Articles.timesofindia.indiatimes.com। ২০১৩-০৫-১০ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।  "Release Dates | Bollywood Box Office"। Bollywood Hungama। সংগ্রহের তারিখ ২০১৩-০৩-২১।  "Young rebels-chittagong budget -4.5 cr-one-tenth of Khele jee jan sey 45 cr"। Business Standard। ১ অক্টোবর ২০১১। সংগ্রহের তারিখ ২০১৩-০৩-২১।  "Box Office Earnings 26/10/12 – 01/11/122 (Nett Collections in Ind Rs)"। boxofficeindia। ২০১২-০২-১৫ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।  "Boxofficeindia.com"। Boxofficeindia.com। ১৫ অক্টোবর ২০১২। ২৭ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।  "Boxofficeindia.com"। Boxofficeindia.com। ১৪ অক্টোবর ২০১২। ২৭ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।  "Boxofficeindia.com"। Boxofficeindia.com। ১২ অক্টোবর ২০১২। ২৭ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০১৩-০৩-২১।  বলিউডের চলচ্চিত্র 'চিটাগং' ঢাকায়[স্থায়ীভাবে অকার্যকর সংযোগ] ‘চিটাগং’ পেল তিনটি পুরস্কার[স্থায়ীভাবে অকার্যকর সংযোগ]
পর্যাবৃত্ত গতি

পর্যায়বৃত্ত গতি হলো একধরনের গতি যেটা নির্দিষ্ট সময় অন্তর নিজ অক্ষে ফিরে আসে। বৃত্তাকার, উপবৃত্তাকার, সরল রৈখিক বা আরো জটিল হতে পারে। আমাদের হৃৎপিন্ডের স্পন্দন পর্যাবৃত্ত গতির খুবই চমকপ্রদ উদাহরণ কারণ সেটি নির্দিষ্ট সময় পর পর একইভাবে একই দিকে স্পন্দিত বা গতিশীল হয়। ঘড়ির কাটা, বৈদ্যুতিক পাখা, সাইকেলের চাকা ইত্যাদির গতিও পর্যাবৃত্ত গতির উদাহরণ। কম্পন/স্পন্দন গতিও এক ধরনের পর্যাবৃত্ত গতি। পর্যাবৃত্ত গতি সম্পন্ন কণা একটি নির্দিষ্ট বিন্দুকে নির্দিষ্ট সময় পর পর একই দিক থেকে অতিক্রম করে। সকল স্পন্দন গতিই পর্যাবৃত্ত গতি। আবার সকল ঘূর্ণন গতিই পর্যাবৃত্ত গতি। যদি সরল পথে পর্যায়বৃত্ত গতিসম্পন্ন কণার ত্বরণ একটি নির্দিষ্ট বিন্দু থেকে এর সরণের সমানুপাতিক এবং সর্বদা ঐ বিন্দু অভিমুখী হয় তাহলে কণার ঐ গতিকে সরল ছন্দিত স্পন্দন(Simple Harmonic Oscillation) বলে। পর্যায়বৃত্ততা (Periodicity) নির্দিষ্ট সময় পর পর কোনো ঘটনার পুনরাবৃত্তি বা নির্দিষ্ট দূরত্ব পর পর কোনো কিছুর পুনরাবৃত্তিকে বলা হয় Periodicity বা পর্যায়বৃত্ততা। পর্যায়বৃত্ততাকে দুই ভাগে ভাগ করা যেতে পারে। যথাঃ ➧কালিক পর্যাক্রম(Temporal Periodicity): সময়ের সাথে যখন কোনো কিছুর নিয়মিত পুনরাবৃত্তি ঘটে তখন তাকে কালিক পর্যাক্রম বা Temporal Periodicity বলে। উদাহরণস্বরূপ, দোলায়মান সরল দোলক একটি নির্দিষ্ট সময় পর পর একটি নির্দিষ্ট বিন্দুকে একই দিক থেকে অতিক্রম করে, ঘড়ির কাঁটা একটি নির্দিষ্ট সময় পর পর একই অবস্থানে ফিরে আসে, বর্ষাকাল একটি নির্দিষ্ট সময় পর পর ফিরে আসে। ➧স্থানিক পর্যাক্রম(Spatial Periodicity): স্থানের সাথে যখন কোনো কিছুর নিয়মিত পুনরাবৃত্তি ঘটে তখন তাকে স্থানিক পর্যাক্রম বা Spatial Periodicity বলে। উদাহরণস্বরূপ, কঠিন পদার্থে কেলাসের অণু, পরমাণু, বা আয়নগুলো নির্দিষ্ট দূরত্ব পর পর পর্যায়ক্রমিকভাবে বিন্যস্ত থাকে।
স্পন্দন গতি

পর্যাবৃত্ত গতি সম্পন্ন কোন বস্তুকণা যদি এর পর্যায়কালের অর্ধেক সময় একটি নির্দিষ্ট দিকে এবং বাকি অর্ধেক সময় পূর্বগতির বিপরীত দিকে চলে তবে তার সে গতিকে স্পন্দন গতি (Oscillation) বা দোলন বলা হয়। অর্থাৎ, পর্যাবৃত্ত গতিবিশিষ্ট কোনো কণা যদি সর্বদা একটি সুনির্দিষ্ট পথ অনুসরণ করে বারবার গতির অভিমুখে এবং পুনরায় বিপরীত অভিমুখে আসা-যাওয়া করে, তাহলে সেই গতিকে স্পন্দন গতি বা দোলন বা কম্পন (Vibration) বলা হয়। সুতরাং, স্পন্দন গতিকে অগ্র পশ্চাৎ পর্যাবৃত্ত গতিও বলা যেতে পারে। দোলনের পরিচিত উদাহরণ স্বরূপ একটি দুলন্ত দোলক (Swinging Pendulum), ব্যাবর্ত দোলক (Tortional Pendulum) এবং । দোলন পদার্থবিজ্ঞানে আনুমানিক জটিল মিথস্ক্রিয়া যেমন পরমাণুর মধ্যে ব্যবহার করা যেতে পারে। সরল দোলকের গতি, কম্পনশীল সুর শলাকা, গীটারের তারের গতি ইত্যাদি স্পন্দন/কম্পন গতির উদাহরণ। এছাড়া, কঠিন বস্তুসমূহের অভ্যন্তরে পরমাণু স্পন্দিত হয়। সাধারণভাবে বলা যায়, সকল শব্দের উদ্ভবই কোন না কোন স্পন্দন গতি থেকে হয়।
ঢাকা চেম্বার অব কমার্স অ্যান্ড ইন্ডাস্ট্রি

ঢাকা চেম্বার অব কমার্স অ্যান্ড ইন্ড্রাস্ট্রি (ডিসিসিআই) ঢাকার ব্যবসায়ীদের সবচেয়ে পুরোনো ও বড় সংগঠন। এ সংগঠনের মূল উদ্দেশ্য ব্যবসার সামগ্রিক ব্যবসা উন্নয়নে কাজ করা। বর্তমানে এ সংগঠনের সদস্য প্রায় ৪ হাজার। ১৯৫৮ সালে কোম্পানি আইন-১৯১৩ অনুসারে ঢাকা মুসলিম চেম্বার অফ কমার্স অ্যান্ড ইন্ডাস্ট্রি (১৯৩৬) এবং ইউনাইটেড চেম্বার অফ কমার্স অ্যান্ড ইন্ডাস্ট্রি (১৯৪৭) একীভূত হয়ে ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই) গঠন করা হয়। ঢাকা চেম্বার অব কমার্স অ্যান্ড ইন্ডাস্ট্রি বাংলাদেশের শিল্প ও বণিক সম্প্রদায়ের পেশাগত ও সবচেয়ে বড় সংগঠন। ব্যবসা-বাণিজ্যের প্রয়োজনে বাংলাদেশে যোগাযোগ করার প্রথম স্থান হচ্ছে ঢাকা চেম্বার অব কমার্স অ্যান্ড ইন্ডাস্ট্রি। বাংলাদেশের ব্যবসা-বাণিজ্য ও শিল্পের প্রসার এবং উন্নয়ন করা এই সংগঠনটির প্রধান কাজ। ঢাকা চেম্বার অব কমার্স অ্যান্ড ইন্ডাস্ট্রি সংক্ষেপে ডিসিসিআই স্থানীয় এবং বিদেশি শিল্পোদ্যোক্তাদের ব্যবসায় ও বিনিয়োগ সম্পর্কিত বিষয়ক সহযোগীতাসহ তাদের চাহিদা পূরণেও সহায়তা প্রদান করে থাকে। ঢাকা চেম্বার অব কমার্স অ্যান্ড ইন্ডাস্ট্রি সাধারণ, সহযোগী, বণিক গ্রুপ এবং সহ-সমিতিসহ সকল শ্রেণির সদস্যদের প্রতিনিধিত্বমূলক ১৮ পরিচালক সমন্বয়ে গঠিত একটি বোর্ড কর্তৃক পরিচালিত হয়। সংগঠনটির এক তৃতীয়াংশ পরিচালকগন প্রতি বছর অবসরে যান। পরবর্তীতে এক বছর মেয়াদের জন্য বোর্ড আবারও একজন করে সভাপতি, সিনিয়র সহ-সভাপতি এবং সহ-সভাপতি নির্বাচন করেন। সভাপতিই হলেন ঢাকা চেম্বার অব কমার্স অ্যান্ড ইন্ডাস্ট্রির প্রধান। এছাড়াও একটি স্ট্যান্ডিং কমিটি ব্যবসা সংক্রান্ত বিভিন্ন বিষয়ে পরিচালনা পর্ষদকে সহযোগিতা করে থাকে। চিটাগাং চেম্বার অব কমার্স অ্যান্ড ইন্ডাস্ট্রি খুলনা চেম্বার অব কমার্স অ্যান্ড ইন্ডাস্ট্রি "ঢাকা চেম্বার অব কমার্স অ্যান্ড ইন্ডাস্ট্রি"। সংগ্রহের তারিখ ২৫ মে ২০২৩।  "ডিসিসিআই"। ২৪ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৩।  "ঢাকা চেম্বার অব কমার্স অ্যান্ড ইন্ডাস্ট্রি"। সংগ্রহের তারিখ ২৫ মে ২০২৩।  "About Us"। সংগ্রহের তারিখ ২৫ মে ২০২৩।  ডিসিসিআই